കുട്ടനാട്ടുകാരെ അവരുടെ മണ്ണില് ജീവിക്കാന് സാഹചര്യമൊരുക്കണം: വി.ഡി.സതീശന് തിരുവല്ല: കുട്ടനാട്ടുകാര്ക്ക് അവരുടെ മണ്ണില് സമാധാനത്തോടെ ജീവിക്കാനുള്ള സാഹചര്യമൊരുക്കണമെന്ന് പ്രതിപക്ഷ നേതാവ് വി.ഡി.സതീശന്. കേരള പ്രദേശ് ഗാന്ധിദര്ശന് വേദി സംസ്ഥാന സമ്മേളനത്തോടനുബന്ധിച്ച് ഇന്ത്യന് എക്കണോമിക് അസോസിയേഷനും ഗാന്ധിദര്ശന് വേദി ഗവേഷണ വിഭാഗവും സംയുക്തമായി ആഗോള കാലാവസ്ഥ വ്യതിയാനവും കുട്ടനാടിന്റെ അതിജീവനവും എന്ന വിഷയത്തില് സംഘടിപ്പിച്ച അന്തര്ദേശീയ വെബിനാറിന്റെ സമാപന സമ്മേളനം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. കുട്ടനാടിന്റെ കാര്ഷിക മേഖലയിലടക്കം വലിയ മാറ്റങ്ങള് കൊണ്ടുവരാതെ അതിജീവ നം സാധ്യമാവില്ലെന്ന് സെമിനാറില് മുഖ്യാതിഥിയായി പങ്കെ ടുത്ത ഐക്യരാഷ്ട്രസഭാ ദുരന്തനിവാരണ വിഭാഗം തലവന് ഡോ. മുരളി തുമ്മാരുകുടി പറഞ്ഞു. സെമിനാര് മുന് മുഖ്യമന്ത്രി ഉമ്മന് ചാണ്ടി ഉദ്ഘാടനം ചെയ്തു. തെരഞ്ഞെടുക്കപ്പെട്ട പ്രതിനിധികള് സെമിനാറില് പ്രബന്ധങ്ങള് അവതരിപ്പിച്ചു. സംസ്ഥാന ചെയര്മാന് ഡോ. എം.സി. ദിലീപ് കുമാര്, ഇന്ത്യന് എക്കണോമിക് അസോസിയേഷന് ജനറല് സെക്രട്ടറി ഡോ. ബി.പി. ചന്ദ്രമോഹന്, ഡോ. ഹേമന്ദ് ഷാ, ഡോ. പ്രിയദര്ശനന് ധര്മ്മരാജന്, ഡോ. എന്.സി. നാരായണന്, ഡോ. കെ.മണിരത്നം നായിഡു, ഡോ. ശ്രീകുമാര് ചതോപാധ്യായ, ഡോ. ജോണ് സാമുവല്, ഡോ. കെ. ജി. പത്മകുമാര്, ഡോ. രമേശ് കുമാര് സിംഗ് മല്ല, ഡോ. നന്ദകുമാര്, ഡോ. ശരത്ചന്ദ്രന്, ഡോ. നെടുമ്ബന അനില്, ഡോ. അജിതന് മേനോത്ത്, ഡോ. പി. കൃഷ്ണകുമാര്, ജി. മനോജ് കുമാര്, മാമ്ബുഴക്കരി വി.എസ്.ദിലീപ് കുമാര്, ഇ.വി എബ്രഹാം, എം.വി.ആര് മേനോന് എന്നിവര് വിവിധ സെഷനുകളില് പങ്കെടുത്ത് പ്രസംഗിച്ചു.